recursal/SuperWikiNEXT-32B huggingface dataset:
**শিবপুর উচ্চ বিদ্যালয়** ([*Shibpur High School*] ত্রুটি: {{Lang-xx}}: text has italic markup (সাহায্য)) দিনাজপুর জেলার বিরামপুর উপজেলায় অবস্থিত একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত।

ইতিহাস
------

শিবপুর উচ্চ বিদ্যালয়টি জোতবানী ‍ইউনিয়নের শিবপুরে ১৯৪৫ সালে প্রতিষ্ঠিত হয়।এর প্রতিষ্ঠাতা মোঃ আছাল উদ্দিন চৌধুরী।

অবকাঠামো
--------

বিদ্যালয়ে মোট ৩ টি ভবন রয়েছে। মাঠের পূর্ব পাশের ভবনটি প্রশাসনিক ভবন হিসেবে ব্যবহৃত হয়। বাকি ২ টি ভবন শ্রেনীকক্ষ হিসেবে ব্যবহৃত হয়। শিক্ষার্থীদের জন্য একটি গ্যারেজ ঘর রয়েছে। এছাড়াও বিদ্যালয়ের ভিতরে একটি ফুলের বাগান, উন্মুক্ত মঞ্চ, খেলার মাঠ এবং শহীদদের স্মরনে একটি শহীদ মিনার রয়েছে।

পঠিত বিষয় এবং কোর্স
--------------------

এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে এবং কারিগরি শিক্ষার ব্যবস্থা আছে।

আরো দেখুন
---------

* বিরামপুর উপজেলা
* জোতবানী ইউনিয়ন

তথ্যসূত্র
---------

1. ↑  "instituteweb"। ২২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৬।
2. ↑  "Institute Basic Info"। *Education Management Information System*। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।
**আছিয়া বেগম** (১২ নভেম্বর ১৯৫২ - ৯ মার্চ ২০১৩) পাকিস্তানি চলচ্চিত্র অভিনেত্রী যিনি আছিয়া নামে পরিচিত ছিল। ১৯৭০ থেকে ১৯৮০ সাল সক্রিয় ছিলেন। তিনি ১৯৫২ সালে পাঞ্জাব, ভারতে জন্মগ্রহণ করেন। তিনি ভারত থেকে পাকিস্তানে চলে এসেছিলেন। ক্যারিয়ার থেকে অবসর নেওয়ার পরে তিনি কানাডায় বসবাস করেছিলেন। সেখানে ২০১৩ সালের ৯ মার্চ ৬০ বছর বয়সে তিনি মারা যান।

চলচ্চিত্রের তালিকা
------------------

| শিরোনাম | বছর | ভাষা |
| --- | --- | --- |
| রেঞ্জিলে কর | ১৯৭২ | পাঞ্জাবি |
| নওকার ওহতি দা | ১৯৭৪ | পাঞ্জাবি |
| শরীফ বদমাশ | ১৯৭৫ | পাঞ্জাবি |
| চিত্রা তে শেরা | ১৯৭৬ | পাঞ্জাবি |
| রাঙ্গা ডাকু | ১৯৭৮ | পাঞ্জাবি |
| মওলা জট | ১৯৭৯ | পাঞ্জাবি |
| ওয়েহশী গুজ্জর | ১৯৭৯ | পাঞ্জাবি |
| বেহরাম ডাকু | ১৯৮০ | পাঞ্জাবি |
| আত্র পুত্র | ১৯৮১ | পাঞ্জাবি |
| শের খান | ১৯৮১ | পাঞ্জাবি |
| মেদান | ১৯৮২ | পাঞ্জাবি |
| ডেস পারডেস | ১৯৮৩ | পাঞ্জাবি |
| ইয়ে আদম | ১৯৮৬ | পাঞ্জাবি |

পেশা
----

১৯৭০ সালে তিনি পাকিস্তানি চলচ্চিত্র জগতে আত্মপ্রকাশ করেছিলেন।  তিনি ১৭৯ টিরও বেশি পাঞ্জাবি সিনেমাতে অভিনয় করেছিলেন। তিনি বেশ কয়েকটি উর্দু ও পাঞ্জাবি ছবিতে অভিনয় করেছিলেন। পাঞ্জাবি সুপার-হিট ছবি মওলা জট (১৯৭৯) এ 'মাখু'র অভিনব চরিত্রে অভিনয় করার পরে আসিয়া খ্যাতি অর্জন করেছিলেন। এই চলচ্চিত্রের ভূমিকা তাকে সত্যিকারের তারকা বানিয়েছিল কারণ এটি পাকিস্তানি পাঞ্জাবি ভাষার চলচ্চিত্রগুলিতে 'জাট্টি' এবং 'চৌধুরীানী' ধারণাটিকে নতুন সংজ্ঞা দিয়েছিল। চলচ্চিত্র অভিনেত্রী আঞ্জুমান বলেছিলেন যে সেই ছবিতে তার চরিত্রে অভিনয় করার পরে তিনি নিজেকে মডেল করেছেন। আছিয়া পাঞ্জাবের সরগোধা এবং ঝাং অঞ্চল থেকে লোকের উচ্চারণের উপর ভিত্তি করে মওলা জট (১৯৭৯) চলচ্চিত্রের জন্য তাঁর পাঞ্জাবি ভাষায় গ্রহণ করেছিলেন।

পুরস্কার
--------

তিনি ১৯৭৭ সালে কানুন (পাঞ্জাবী চলচ্চিত্র) চলচ্চিত্রের সেরা অভিনেত্রী এবং ১৯৭৯ সালে *আগ* (উর্দু চলচ্চিত্র) চলচ্চিত্রের সেরা সহায়ক অভিনেত্রীর জন্য দুটি নিগার পুরস্কার জিতেছিলেন।

ব্যক্তিগত জীবন
--------------

তিনি করাচির এক ব্যবসায়ীকে বিয়ে করেছিলেন এবং তাদের চার সন্তান ছিল।

মৃত্যু
------

আশিয়া ১৯৮০ এর দশকের মাঝামাঝি সময়ে তার চলচ্চিত্র জীবনের অবসান ঘটিয়েছিলেন এবং স্বামী এবং চার সন্তানের সাথে কানাডায় বসবাস করেছিলেন। ফিল্ম ইন্ডাস্ট্রিটি ছেড়ে দেওয়ার পরে তিনি আর কখনও যোগ দেওয়ার চেষ্টা করেননি।যদিও তিনি আগা খান হাসপাতালে অসুস্থতার চিকিত্সার জন্য মারা যাওয়ার কয়েক বছর আগে করাচি ফিরে এসেছিলেন। ২০১৩ সালের ৯ই মার্চ, অঘোষিত কারণে মারা গেছেন। তিনি স্বামী ও চার সন্তান রেখে গেছেন।

তথ্যসূত্র
---------

1. 1 2 3 4 5 6 7  "Film star Aasia is no more"। Dawn.com। ১০ মার্চ ২০১৩। সংগ্রহের তারিখ ৮ অক্টোবর ২০১৬।
2. ↑  INP। "Veteran Pakistani actress Aasia dies in Canada"। The Nation newspaper। ৫ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৬।
3. 1 2  Khan, Sher। "Transition: Aasia Begum passes away in Canada"। The Express Tribune newspaper। সংগ্রহের তারিখ ৮ অক্টোবর ২০১৬।
4. ↑  Actress Aasia's 2 Nigar Awards on janubaba.com website Retrieved 6 June 2019

বহিঃসংযোগ
---------

* ইন্টারনেট মুভি ডেটাবেজে আছিয়া বেগম (ইংরেজি)
**সৈয়দ আছিয়া আন্দ্রাবী** হলেন কাশ্মীরি রাজনৈতিক ব্যক্তিত্ব এবং "দুখতারান-ই-মিল্লাত" (জাতির মেয়ে) এর প্রতিষ্ঠাতা নেতা। এই ইসলামী দলটি কাশ্মীর উপত্যকায় বিচ্ছিন্নতাবাদী সমস্ত দলসমূহ হুরিয়াত কনফারেন্সের একটি অংশ। প্রতিষ্ঠানের প্রধান লক্ষ্য কাশ্মীরে ইসলামী আইন আরোপ পাশাপাশি ভারত থেকে বিচ্ছেদ হওয়া।

তিনি জম্মু ও কাশ্মীর পুলিশ কর্তৃক ২৮ আগস্ট ২০১০ সালে গ্রেফতার হন এবং বেআইনি কার্যক্রম সঙ্গে দেশ এবং উদ্দীপক সহিংসতার বিরুদ্ধে যুদ্ধের রত থাকার 
অভিযুক্ত হন।

মিসেস আন্দ্রাবী জমিয়তে উল মুজাহিদিন প্রতিষ্ঠাতা "প্রধান কমান্ডার" জনাব ফাকতুকে বিয়ে করেন। সেপ্টেম্বর ২০১৩ সালে আসিয়ার ৩ ভাগ্নে সন্ত্রাসীদের সাথে যুক্ত থাকার অপরাধে পাকিস্তানে গ্রেপ্তার করা হয়।

তথ্যসূত্র
---------

1. ↑  Rasool, Khurram (২০১৩-০১-১৫)। "The woman we don't know"। Kashmirreader.com। ২০১৩-০১-২১ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৪।
2. ↑
3. ↑
4. ↑  "সংরক্ষণাগারভুক্ত অনুলিপি"। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।
5. ↑  Shujaat Bukhari (২০১০-০৮-২৮)। "Asiya Andrabi arrested"। The Hindu। সংগ্রহের তারিখ ২০১৩-০৭-২৪।
6. ↑
7. ↑
8. ↑
**আইন অমান্য** হচ্ছে কোনো সরকার বা দখলদারি বৈদেশিক শক্তি কর্তৃক প্রযুক্ত নির্দিষ্ট আইন বা আদেশকে সক্রিয়ভাবে প্রত্যাখ্যান করা বা মেনে না নেওয়া বা না চলাকে বুুুুঝায়। আইন অমান্য একধরনের আচার বা প্রতীকী ব্যবস্থা যাতে পুরো রাষ্ট্রীয় আইন কাঠামোর পরিবর্তে শুধু কতকগুলো নির্দিষ্ট আইনকে অমান্য করা হয়।   আইন অমান্যকে প্রায়শই অহিংস প্রতিরোধ ব্যবস্থা হিসেবে আখ্যায়িত করা হয়।

প্রাথমিক পর্যালোচনা
-------------------

ইতিহাস পর্যালোচনা করে দেখা যায় যে, মিশরীয়রা সর্বপ্রথম আইন অমান্য প্রথা চালু ও বাস্তবায়ন করে দখলদারি ব্রিটিশ ঔপনিবেশিক শক্তির বিরুদ্ধে ১৯১৯ সালে।  আইন অমান্য হচ্ছে অনৈতিক আইন ও শাসনের বিরুদ্ধে জনগণের এক স্বতঃস্ফূর্ত বিদ্রোহী আচরণ। এই ব্যবস্থাটি ভারতের অহিংস প্রতিরোধ আন্দোলন (মহাত্মা গান্ধির ভারত স্বাধীনতা আন্দোলন), চেকোস্লোভাকিয়ার ভেলভেট রিভোল্যুশন এবং পূর্ব জার্মানীর জনগণের কমিউনিস্ট সরকার বিরোধী আন্দোলনে ব্যবহৃত হয়েছিল।

দক্ষিণ আফ্রিকার বর্ণবাদ বিরোধী আন্দোলন, আমেরিকার মানবাধিকার আন্দোলন, ২০০৩ সালে জর্জিয়ার গোলাপ বিপ্লব এবং ২০০৪ সালে ইউক্রেনের অরেঞ্জ বিপ্লবে আইন অমান্য ব্যবস্থা প্রয়োগ করা হয়েছিল।  এছাড়াও বিশ্বের বিভিন্ন আন্দোলন সংগ্রামে আইন অমান্য প্রথা পালন করা হয়।

আইন অমান্য-র অন্যতম প্রাচীন চিত্রায়ন ঘটেছিল সফোক্লিস এর নাটক এন্টিগোনে, যেখানে থেবস এর সাবেক রাজা ওডিপাস এর মেয়ে এন্টিগোন অভিযোগ করেন যে, থেবস এর বর্তমান রাজা ক্রেওন তার মৃতভাই পলিনিস এর যথাযথ সৎকারে বাঁধা প্রদান করছে। এন্টিগোন একটি জ্বালাময়ী বক্তৃতায় বলেন যে, তাকে অবশ্যই তার নীতিবোধের ওপর ভিত্তি করে ভাইয়ের সৎকার করতে হবে, এক্ষেত্রে প্রচলিত নিয়ম প্রযোজ্য হবে না। তিনি আরো বলেন যে, তিনি মোটেও ক্রেওনের ভয়ে ভীত নন বরং তিনি ভয় করছেন নিজের বিবেকের দংশঙ্কে কারণ তিনি যদি নীতিভ্রষ্ট হয়ে ভাইয়ের সৎকার করেন তাহলে নিজেকে নিজে ক্ষমা করতে পারবেন না।

তথ্যসূত্র
---------

1. ↑  [১] Violent Civil Disobedience and Willingness to Accept Punishment, 8 (2), Essays in Philosophy, June 2007
2. ↑  [২] J Morreall (1976), "The justifiability of violent civil disobedience", Canadian Journal of Philosophy, Canadian Journal of Philosophy, 6 (1): 35–47, JSTOR 40230600
3. ↑  [৩] Zunes, Stephen (1999:42), Nonviolent Social Movements: A Geographical Perspective, Blackwell Publishing
4. ↑  [৪] Michael Lerner, Tikkun reader
5. ↑  [৫] "The Orange Revolution". Time Magazine. 12 December 2004. Archived from the original on April 10, 2010. Retrieved 30 April 2010.
6. ↑  [৬] Sophocle's Antigone, Project Gutenberg, F. Storr translation, 1912, Harvard University Press
অস্ট্রিয়ার ফ্রীডম পার্টি লোগো
**অস্ট্রিয়ার ফ্রিডম পার্টি**  (জার্মান: Freiheitliche Partei Österreichs, **এফপিও**) হল অস্ট্রিয়ার একটি ডানপন্থী পপুলিস্ট এবং জাতীয়-রক্ষণশীল  রাজনৈতিক দল। সেপ্টেম্বর ২০১৯ থেকে ১ জুন ২০২১ পর্যন্ত এর নেতৃত্বে ছিলেন নরবার্ট হোফার  এটি জাতীয় কাউন্সিলের পাঁচটি দলের মধ্যে তৃতীয় বৃহত্তম এবং ২০১৯ সালের আইনসভা নির্বাচনে ১৮৩টি আসনের মধ্যে ৩০টি আসনে জিতেছিল, ১৬.২% ভোট পেয়ে। এটি নয়টি রাজ্যের সমস্ত আইনসভায় প্রতিনিধিত্ব করে এবং দুটি রাজ্য মন্ত্রিসভার সদস্য (উভয়টিই প্রপোর্জ সিস্টেমের অধীনে কাজ করে)। ইউরোপীয় স্তরে, এই দল আইডেন্টিটি অ্যান্ড ডেমোক্রেসি পার্টির একজন প্রতিষ্ঠাতা সদস্য এবং এর ইউরোপীয় সংসদের তিন সদস্য (এমইপি) আইডেন্টিটি অ্যান্ড ডেমোক্রেসি (আইডি) দলের সাথে বসেন।

তথ্যসূত্র
---------

1. ↑  "Freedom Party of Austria"। *Encyclopædia Britannica*। সংগ্রহের তারিখ ৯ জুলাই ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Sometimes referred to as the Liberal Party.
3. ↑  Nordsieck, Wolfram (২০১৭)। "Austria"। *Parties and Elections in Europe*।
4. ↑  Staff (1 June 2021) "Austrian far-right leader Norbert Hofer resigns as FPÖ chief" *Deutsche Welle*

বহিঃসংযোগ
---------

* অস্ট্রিয়ার ফ্রীডম পার্টির ওয়েবসাইট
***হাও আই মেট ইওর মাদার*** ([*How I Met Your Mother*] ত্রুটি: {{Lang-xx}}: text has italic markup (সাহায্য)) হচ্ছে একটি মার্কিন সিটকম। ২০০৫ সালের ১৯ সেপ্টেম্বর থেকে সিবিএস নেটওয়ার্কে শুরু হওয়া এই ধারাবাহিকটি তৈরি করেছেন ক্রেইগ থমাস ও কার্টার বেইস, এবং এটি পরিচলনা করেন প্যামেলা ফ্রাইম্যান।

সিটকমটির কাহিনী গড়ে উঠেছে একটি অতীতস্মৃতি বিবরণকে কেন্দ্র করে, যেখানে টেড মোসবি (জশ র‍্যাড্নর) ২০৩০ সালে তার পুত্র ও কন্যাকে তার অতীতের গল্প শোনাচ্ছে (বব স্যাগেট) হিসেবে) যে, সে কীভাবে তাদের মায়ের সাথে পরিচিত হয়েছিলো। উল্লেখ্য, ধারাবাহিকটির নামও সেটিই নির্দেশ করছে। এই গল্প বলার সাথে সাথে টেডের অতীত জীবনের কিছু বন্ধুর কথা বিস্তারিতভাবে আসে, যাদের মধ্যে আছে মার্শাল এরিকসেন (জ্যাসন সেগেল), রবিন শেরব্যাটস্কি (কোবি স্মালডার্স), লিলি অল্ড্রিন (অ্যালিসন হ্যানিগান) এবং বার্নি স্টিনসন (নিল প্যাট্রিক হ্যারিস)।

*হাও আই মেট ইওর মাদার* ব্যাবসায়িক ও সমালোচক উভয় দৃষ্টিকোণ থেকেই একটি সফল ধারাবাহিক। এটি টানা পাঁচবার এমি পুরস্কার জয় করেছে। এছাড়াও ২০০৯ সালে এটি ‘অসাধারণ কমেডি ধারাবাহিক’-এর জন্য মনোনয়ন লাভ করে।

ধারাবাহিকটির সপ্তম মৌসুম ঘোষণা করা হয়েছিলো ২০১১-এর মার্চে, এবং ২০১১-এর ১৯ সেপ্টেম্বর মৌসুমটির পর্বগুলো প্রচার শুরুর সাথে সাথে এটির অষ্টম মৌসুম তৈরির ঘোষণা আসে। ২০১২ সালে *হাও আই মেট ইওর মাদার* সেরা টিভি নেটওয়ার্ক কমেডি বিভাগে পিপল’স চয়েজ পুরস্কার লাভ করে, এবং নিল প্যাট্রিক হ্যারিস সেটা পুরুষ কমেডি অভিনেতার পুরস্কার লাভ করেন। ২০১২ সালের ১২ জানুয়ারি এই পুরস্কার ঘোষণা করা হয়।

তথ্যসূত্র
---------

1. 1 2  "How I Met Your Mother cast"। *CBS*। সংগ্রহের তারিখ 2009-12-24 to 2014- 03-31।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "CBS announces 2011-2012 premiere dates"। CBS Express। ২০১১-০৬-২৯। ২০১১-০৯-২৪ তারিখে মূল থেকে আর্কাইভ করা। সংগ্রহের তারিখ ২০১১-০৮-০৬।

বহিঃসংযোগ
---------


উইকিউক্তিতে ***হাও আই মেট ইওর মাদার*** সম্পর্কিত উক্তির সংকলন রয়েছে।

উইকিমিডিয়া কমন্সে **হাও আই মেট ইওর মাদার** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *হাও আই মেট ইওর মাদার*  উইকিউপাত্তে এটি সম্পাদনা করুন (ইংরেজি)
* *How I Met Your Mother* — টিভি ডট কম
* Extensive Interview with Josh Radnor  ওয়েব্যাক মেশিনে আর্কাইভকৃত ৭ মার্চ ২০০৯ তারিখে on Starpulse.com
* barney stinson's blog
**আন্দ্রেই ইয়েগোরোভিচ দুরনোভসেভ** ( রুশ: Андрей Егорович Дурновцев ) হলেন তৎকালীন সোভিয়েত ইউনিয়নের বিমানবাহিনীর একজন পাইলট। তিনি ১৯২৩ সালের ১৪ জানুয়ারি আপার কুরিয়াটি গ্রামে জন্মগ্রহণ করেন।

১৯৪২ সালে, আন্দ্রেই লাল ফৌজে যোগদান করেন। এক বছর পরে, তিনি ইরকুটস্ক উচ্চ সামরিক বিমান চলাচল প্রকৌশল বিদ্যালয় থেকে ডিগ্রি লাভ করেন। পরের বছর এঙ্গেলস সামরিক বিমান চলাচল বিদ্যালয় থেকে স্নাতক হন। সোভিয়েত ইউনিয়নের পরমাণু অস্ত্র পরীক্ষার কর্মসূচির অংশ হিসেবে জার বোম্বা নামানোর দায়িত্বে তিনি প্রধান পাইলট নিযুক্ত হন। 

পরীক্ষাটি ৩০ অক্টোবর কেপ সুখোই নসে ১১:৩৩ মিনিটে শুরু হয়েছিলো। স্থানটি মিতুশিখা উপসাগর থেকে ১৫ কিমি (৯.৩ মা) দূরে অবস্থিত। সোভিয়েত ইউনিয়নের মার্শাল কিরিল মোসকালেনকোর নেতৃত্বে একটি সরকারী কমিশন পরীক্ষাগুলির পর্যবেক্ষণ করছিল। তারা Tu-95V নামক বিশেষ সামরিক বিমানে উড়েছিলেন যা জার বোম্বার ফিউশন প্রতিক্রিয়া দ্বারা প্রদত্ত প্রচুর পরিমাণে তাপ বিকিরণ প্রতিফলিত করতে বিশেষ সাদা রঙ ব্যবহার করেছিল। রিলিজ প্লেনের সাথে একটি Tu-16 পর্যবেক্ষক বিমান ছিল যেটি বাতাসের নমুনা নেয় এবং পরীক্ষার চিত্রগ্রহণ করে।  মিশনের পর তাকে লেফটেন্যান্ট কর্নেল পদে উন্নীত করা হয় এবং সোভিয়েত ইউনিয়নের বীর উপাধিতে ভূষিত করা হয়।  অন্যান্য ১৩ টি পদকের মধ্যে তিনি অর্ডার অফ দ্য রেড স্টারেও ভূষিত হন

তথ্যসূত্র
---------

1. ↑  "The Soviet Weapons Program – The Tsar Bomba"। *nuclearweaponarchive.org*। সংগ্রহের তারিখ ২০১৮-০৬-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Andrey Egorovich Durnovtsev"। *warheroes.ru*। সংগ্রহের তারিখ ২০২৩-০৮-১৬।
3. ↑  "The Soviet Weapons Program – The Tsar Bomba"। *nuclearweaponarchive.org*। সংগ্রহের তারিখ ২০১৮-০৬-১৭।
4. ↑  Reichhardt, Tony। "King of the Bombs"। *Air & Space Magazine* (ইংরেজি ভাষায়)। সংগ্রহের তারিখ ২০১৮-০৬-১৭।
**আইন সুখনা** সুয়েজ প্রশাসনিক এলাকায় এক শহর। সুয়েজের দক্ষিণে ৫৫ কিমি ও কায়রো থেকে পূর্বে ১২০ কিমি দূরে। শব্দটি আরবী যার বাংলা ‘লাল চোখ’ বা ‘ গরম বসন্ত’। কাছে সালফারের উৎস ‘যেবল আতাকা’। সম্প্রতি এখানেও ফেরাউনিক প্রত্নতত্ত্ব পাওয়া গেছে। এখানে পাথরে খোদাই কিছু লেখা আবিস্কৃত হয়েছে। যা ২০০০ বছর আগের মেন্তোহোতেপ ৪, ১১তম রাজবংশের শেষ রাজার লিখিত। খৃঃপূঃ ২৪০০ বছরের জিদকারী ইসাসীর লেখাও পাওযা গেছে। তিনিও রাজা ছিলেন। এখানে রাজাদের সমুদ্র যাত্রা ও বিশেষ নৌজান ব্যবহারের কথাও রয়েছে। এ ধরনের আরো একটি এলাকা আছে, আইনে সুখনা থেকে সামান্য দক্ষিণে ওযাদি আল জারফ। আইন সুখনায় রয়েছে মিশরের পেট্রোলিয়ামের মওজুদ এবং প্রাকৃতিক গ্যাস। এগুলো এখান থেকে উত্তোলন করা হয়। এখানে আরো আছে চিনির রিফাইনারী এবং ভারী শিল্পের স্থাপনা। রাজধানীর প্রচন্ড গরমে এখানে অনেকেই চলে আসেন। মাত্র এক ঘণ্টায় আইন সুখনায় আসা যায় বলে ছুঠির দিনে সবার লক্ষ্য থাকে এখানে। লোকজন হয়ত আলেকজান্দ্রিয়া বা আইন সুখনায় আসতে চায়। এখানে আসার জন্য মিশরীয় ও ইউরোপীয় সমানে প্রতিযোগিতা করেন।
কায়রোর নিকটবর্তী হওযায় আইন সুখনার পযটনের গুরুত্ব বেড়ে গেছে। ছুটির দিনে এখানে দেশী বিদেশী পযটকরা চলে আসেন।
**আজমান আমিরাত** (আরবি: إمارة عجمان; উচ্চারণ [ʔɪmaːra(t) ʕaʤmaːn]) হলো সংযুক্ত আরব আমিরাত গঠনকারী সাতটি আমিরাতের একটি। এর আয়তন ২৬০ বর্গকিলোমিটার (১০০ বর্গমাইল), যা আয়তনের দিক থেকে এটিকে এই অঞ্চলের আমিরাতগুলোর মধ্যে সবচেয়ে ক্ষুদ্রাকায়ে পরিণত করেছে; বিপরীতে, এটি প্রায় ৫০০,০০০ জনসংখ্যা অধ্যুষিত হওয়ায় তা দেশটিকে চতুর্থ সর্বাধিক জনবহুল আমিরাতে পরিণত করেছে। এই আমিরাতটির নামকরণ করা হয়েছে আজমান শহরের নামানুসারে, যেখানে এই আমিরাতের সরকারের অবস্থান।

অবস্থান ও আয়তন
---------------

আজমান আমিরাতের আয়তন ২৬০ বর্গকিলোমিটার (১০০ বর্গমাইল)। আয়তনের দিক থেকে এটি সংযুক্ত আরব আমিরাতের সবচেয়ে ছোট আমিরাত। আজমানের মূল ভূখণ্ডটি সংযুক্ত আরব আমিরাতের উত্তরাংশের শারজাহ ও উম্ম আল কোয়াইনের মধ্যে অবস্থিত। মূল ভূখণ্ড হতে ৬০০ কিলোমিটার দূরের দুটি শহর - মাসফোট এবং মানামা'ও এই আমিরাতের অংশ।

শিক্ষা
------

আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।

২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।

তথ্যসূত্র
---------

1. ↑  "48 interesting facts for the UAE's 48th National Day"। *gulfnews.com* (ইংরেজি ভাষায়)। Al Nisr Publishing। সংগ্রহের তারিখ ১৪ জুলাই ২০২১।
2. 1 2  "About Ajman"। Ajman Government Portal, Department of Digital Ajman.। সংগ্রহের তারিখ ১৪ জুলাই ২০২১।
3. ↑  "Emirates of Ajman"। Ajman Government Portal, Department of Digital Ajman.। সংগ্রহের তারিখ ১৪ জুলাই ২০২১।
4. ↑  "Ajman University Campus"। *Ajman University of Science & Technology*। সংগ্রহের তারিখ ১৪ জুলাই ২০২১।
5. ↑  "Medical university hails decade of success"। Gulfnews.com। ৬ নভেম্বর ২০০৮। সংগ্রহের তারিখ ১৪ জুলাই ২০২১।

বহিঃসংযোগ
---------


উইকিমিডিয়া কমন্সে **আজমান আমিরাত** সংক্রান্ত মিডিয়া রয়েছে।

* গলফ মেডিক্যাল ইউনিভার্সিটি – সরকারি ওয়েবসাইট।
* আজমান সরকার – সরকারি ওয়েবসাইট।
* আজমান পর্যটন বিভাগ – সরকারি ওয়েবসাইট।[*স্থায়ীভাবে অকার্যকর সংযোগ*]

টেমপ্লেট:আজমান

| * দে
* স
সংযুক্ত আরব আমিরাত সংযুক্ত আরব আমিরাতের আমিরাত |
| --- |
| আমিরাত | 
* আজমান
* আবুধাবি
* উম্ম আল কোয়াইন
* দুবাই
* ফুজাইরাহ
* রাস আল খাইমাহ
* শারজাহ

 |  |
| রাজধানী | 
* আজমান
* আবুধাবি
* উম্ম আল কোয়াইন
* দুবাই
* ফুজাইরাহ
* রাস আল খাইমাহ
* শারজাহ

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
**জ্যাসন রিয়েক্টর** (ইংরেজি: JASON reactor) হলো যুুক্তরাজ্যের নৌবাহিনীর পারমাণবিক সাবমেরিন প্রকল্পে জড়িত সামরিক ও বেসামরিক কর্মীদের প্রশিক্ষণের জন্য লন্ডনের গ্রিনিচের রয়্যাল নেভাল কলেজে প্রতিরক্ষা মন্ত্রণালয় কর্তৃক স্থাপিত একটি স্বল্প-শক্তি সম্পন্ন পারমাণবিক গবেষণা চুল্লী।

নকশা
----

এটি মূলত আর্গোনট সিরিজের ১০ কিলোওয়াটের একটি গবেষণা চুল্লি, যা মার্কিন যুক্তরাষ্ট্রের আর্গোন ন্যাশনাল ল্যাবরেটরীতে ডিজাইন করা। যুক্তরাজ্যের রাজকীয় নৌবাহিনী পরীক্ষামূলকভাবে এবং প্রশিক্ষণের উদ্দেশ্যে এটি ব্যবহার করেছিল। রাজকীয় নৌবাহিনীর পারমাণবিক শক্তি চালিত ডুবোজাহাজগুলোতে ব্যবহৃত চুল্লিগুলো আসলে চাপযুক্ত জল চুল্লি (পিডাব্লুআর), যা কয়েক মিলিয়ন মেগাওয়াট শক্তি সরবরাহ করে।

তৎকালীন সময়ে জনবহুল অঞ্চলে অবস্থিত অন্যতম পারমাণবিক চুল্লীগুলোর মধ্যে জ্যাসন রিয়েক্টর ছিল অন্যতম (অন্যটি ছিল পূর্ব লন্ডনের কুইন মেরিতে)– এবং নিঃসন্দেহে এটি ছিল ১৭ শতকের একটি ভবনে স্থাপিত একমাত্র চুল্লী। রয়েল নেভাল কলেজের ভবনটি পূর্বে গ্রিনিচ হাসপাতাল হিসেবে ব্যবহৃত হত। ১৬৯৬ থেকে ১৭১২ সালের মধ্যে ক্রিস্টোফার রেন ভবনটি নির্মাণ করেন। সেখানে কিং উইলিয়াম ভবনের মধ্যে চুল্লিটি ছিল। মধ্য লন্ডনের খুব কাছাকাছি জায়গায় থাকা সত্ত্বেও এই পারমাণবিক চুল্লীটির অস্তিত্ব সাধারণ জনগণের কাছে অনেকটাই অজানা ছিল। এমনকি ১৯৯৭ সালে "মেরিটাইম গ্রিনিচ"-কে ইউনেস্কোর বিশ্ব ঐতিহ্য হিসাবে স্থানও দেওয়া হয়েছিল।

পরিচালনা এবং ক্ষয়ক্ষতি
-----------------------

জ্যাসন রিয়েক্টর ১৯৬২ থেকে ১৯৯৬ সাল পর্যন্ত সেখানে সচল ছিল (এর আগে, ১৯৫৯ সালের ফেব্রুয়ারি থেকে এটি স্লাও'র ল্যাংলিতে হকার সিডলি নিউক্লিয়ার পাওয়ার কর্পোরেশন দ্বারা পরিচালিত হত) এবং ১৯৯৯ সালে এটি সম্পূর্ণরূপে ভেঙে ফেলা হয়েছিল। তখন সেখান থেকে ২৭০ টন (২৯৭ মার্কিন টন; ৫৯৫,২৪৮ পাউন্ড) তেজস্ক্রিয় বর্জ্য অপসারণ করা হয়।

জ্যাসন ফুয়েল রডের রেপ্লিকা
ইউরেটম চুক্তি লঙ্ঘনের অভিযোগে ইউরোপীয় কমিশন ইউরোপের ন্যায়বিচার আদালতে যুক্তরাজ্যের বিরুদ্ধে একটি মামলা (সি-৬১/০৩ *কমিশন বনাম যুক্তরাজ্য*) দায়ের করে।  এই মামলাটি ২০০২ সালের ১২ এপ্রিল খারিজ হয়ে যায়। আদালত রায়ে উল্লেখ করে যে, এই চুক্তিটি সামরিক উদ্দেশ্যে পারমাণবিক শক্তির ব্যবহারের ক্ষেত্রে প্রযোজ্য নয়।

আরও দেখুন
---------

* পারমাণবিক চুল্লীর তালিকা

তথ্যসূত্র
---------

1. ↑  "Welcome to the University of Greenwich, London"। *গ্রিনিচ বিশ্ববিদ্যালয়* (ইংরেজি ভাষায়)। ১৭ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৪।
2. ↑  *Decommissioning of research reactors : evolution, state of the art, open issues.* (ইংরেজি ভাষায়)। ভিয়েনা: আন্তর্জাতিক পারমাণবিক শক্তি সংস্থা। ২০০৬। আইএসবিএন 9201126050। ওসিএলসি 71317149।
3. ↑  লকউড, রিক; বেলি, ফিলিপ (১৯৯৯)। "The removal of the Jason reactor at Greenwich"। *ইনজেনিয়া* (ইংরেজি ভাষায়)। **১০**: ২৯–৩৪।
4. ↑  "Judgement of the court in case 61/03"। *অফিসিয়াল জার্নাল অব দ্য ইউরোপিয়ান ইউনিয়ন* (ইংরেজি ভাষায়): সি ১৩২/৩। ২৮ মে ২০০৫।
5. ↑  "International Atomic Energy Agency Conventions on nuclear accidents" (ইংরেজি ভাষায়)। ২০০৭-০৯-৩০ তারিখে মূল থেকে আর্কাইভ করা।  (Select Committee on European Scrutiny Second Report)

বহিঃসংযোগ
---------

* Decommissioning The Jason Argonaut Research reactor At A World Herit (ইংরেজি)
**মোহাম্মদ আইনুল হক** (**আইনুল হক** নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে **ডিআইটি** (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।

১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন।

ব্যক্তিগত জীবন
--------------

ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন।

তথ্যসূত্র
---------

1. ↑  "Shadhin Bangla Football Team player passes away" [স্বাধীন বাংলা ফুটবল দলের খেলোয়াড়ের মৃত্যু]। *বাংলাদেশ ফুটবল ফেডারেশন* (ইংরেজি ভাষায়)। ২৯ আগস্ট ২০১৭। সংগ্রহের তারিখ ৬ মার্চ ২০২১।
2. 1 2 3  "Famed footballer Ainul Haque passes away" [প্রয়াত হলেন বিখ্যাত ফুটবলার আইনুল হক]। *দ্য ডেইলি স্টার* (ইংরেজি ভাষায়)। ২৯ আগস্ট ২০১৭। সংগ্রহের তারিখ ৬ মার্চ ২০২১।
3. ↑  "মুক্তিযোদ্ধা ফুটবলার আইনুল হক আর নেই"। *এনটিভি অনলাইন*। ২৯ আগস্ট ২০১৭। সংগ্রহের তারিখ ১ সেপ্টেম্বর ২০১৭।
4. ↑  "Swadhin Bangla footballer Ainul dies" [স্বাধীন বাংলা ফুটবলার আইনুলের মৃত্যু]। *নিউ এজ* (ইংরেজি ভাষায়)। ৩০ আগস্ট ২০১৭। সংগ্রহের তারিখ ৬ মার্চ ২০২১।
অস্থায়ী সরকার এর সদস্যদের আলোচনা ও সিদ্ধান্ত গ্রহণ এর প্রতিকি ছবি।
**অস্থায়ী সরকার** যাকে জরুরী সরকার বা ট্রানজিশনাল সরকারও বলা হয়, একটি জরুরি সরকার কর্তৃপক্ষ যা সাধারণত নতুন জাতির ক্ষেত্রে বা পূর্ববর্তী শাসকের পতনের পরে রাজনৈতিক কাজ পরিচালনার জন্য গঠিত হয় । অস্থায়ী সরকার সাধারণত নাগরিক বা বিদেশীদের দ্বারা যুদ্ধের সময় অথবা পরে নিযুক্ত হয় এবং প্রায়শই উত্থিত হয়।

অস্থায়ী সরকার নিয়মিত রাজনৈতিক প্রক্রিয়া অব্যহত রাখে যতক্ষণনা একটি নতুন সরকার নিযুক্ত হয় এবং যা সাধারণত একটি নির্বাচনের মাধ্যমে হয় । তারা পরবর্তী সরকারের জন্য আইনি কাঠামো, মানবাধিকার এবং রাজনৈতিক স্বাধীনতা সম্পর্কিত নির্দেশিকা, অর্থনীতির কাঠামো, সরকারী প্রতিষ্ঠান এবং আন্তর্জাতিক সারিবদ্ধকরণ সংজ্ঞায়িত করতে জড়িত থাকতে পারে। 

ইয়োসি শেইন এবং জুয়ান জে লিন্জের মতে, অস্থায়ী সরকারগুলিকে চারটি দলে শ্রেণিবদ্ধ করা যেতে পারে:

তথ্যসূত্র
---------

1. ↑  Google Ngram Viewer
2. ↑  "caretaker government"। *Credo Reference*। Dictionary of politics and government। সংগ্রহের তারিখ ১৮ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Shain(1) Linz(2), Yossi(1) Linz(2) (জানুয়ারি ১৯৯২)। "The Role of Interim Governments"। *Journal of Democracy*। ডিওআই:10.1353/jod.1992.0012। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Yossi Shain, Juan J. Linz, "Between States: Interim Governments in Democratic Transitions", 1995, আইএসবিএন ৯৭৮০৫২১৪৮৪৯৮৫ , p. 5
১৮৭৭ সালে তোলা ছবিতে ১৮৭৬-৭৮ সালে ব্রিটিশ ভারতে সংগঠিত হওয়া মহা দুর্ভিক্ষ।
**দুর্ভিক্ষ** হল কোন এলাকার ব্যাপক খাদ্য ঘাটতি। সাধারণত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দুর্যোগ, গবাদিপশুর মড়ক, পোকাড় আক্রমণ ইত্যাদি কারণেও দুর্ভিক্ষ সংগঠিত হয়।

১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেণীর দৌরাত্ম্যের ফলে অবস্থা আরো শোচনীয় হয়ে পড়ে।

১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে ( খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমান চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরণ করে। বিপুল সংখ্যক মানুষ কলকাতা শহরে মৃত্যুবরণ করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।

১৯৭৪ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৪-এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৪ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবণের দাম সাধারণ মানুষের ক্রয় ক্ষমতার বাইরে চলে যায়। বিশেষ করে লবণের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকোপ কমতে থাকে। 

বিংশ শতাব্দীতে আনুমানিক ৭০ মিলিয়ন মানুষ দুর্ভিক্ষের কারণে মারা যায়। ১৯৫৮-৬১ সালে চীনের মহাদুর্ভিক্ষে শুধুমাত্র চীনেই মারা যায় ৩০ মিলিয়ন মানুষ। বিংশ শতাব্দীর কয়েকটি উল্লেখযোগ্য দুর্ভিক্ষ হল, ১৯৬০ সালে বায়াফ্রা দুর্ভিক্ষ, ১৯৭০ সালে কাম্বোডিয়া দুর্ভিক্ষ, ১৯৯০ সালে উত্তর কোরিয়ার দুর্ভিক্ষ এবং ১৯৮৩-৮৪ সালে ইথোপিয়ার দুর্ভিক্ষ।

তথ্যসূত্র
---------

1. ↑  Kelly, James (মে ১৯৯২)। "Scarcity and Poor Relief in Eighteenth-Century Ireland: The Subsistence Crisis of 1782-4"। *Irish Historical Studies*। Cambridge University Press। **28**: 38–62। জেস্টোর 30008004।
2. ↑  [*স্থায়ীভাবে অকার্যকর সংযোগ*]/বাংলাপিডিয়া
3. ↑  /বিবিসি বাংলা ২৯ ডিসেম্বর ২০১১
4. ↑  "Famine in the Twentieth Century" (পিডিএফ)। IDS। ১৬ ফেব্রুয়ারি ১৯৯৩। সংগ্রহের তারিখ ২১ নভেম্বর ২০১১।
**আইপি হেডার** হলো একটি ইন্টারনেট প্রোটোকল (আইপি) প্যাকেটের শুরুতে হেডার তথ্য। একটি আইপি প্যাকেট হলো একটি আইপি নেটওয়ার্ক জুড়ে ইন্টারনেট প্রোটোকলের মাধ্যমে বিনিময় করা ক্ষুদ্রতম বার্তা সত্তা। আইপি প্যাকেটে ঠিকানা এবং রাউটিংয়ের জন্য একটি হেডার এবং ব্যবহারকারীর ডেটার জন্য একটি প্লেলোড থাকে। হেডারে আইপি ভার্সন, সোর্স আইপি অ্যাড্রেস, ডেস্টিনেশন আইপি অ্যাড্রেস, টাইম-টু-লাইভ ইত্যাদি তথ্য থাকে।

আইপি এর দুটি ভিন্ন সংস্করণ বর্তমানে ব্যবহৃত হয়: আইপিভি৪ এবং আইপিভি৬। আইপিভি৬ হেডার আইপিভি৬ ঠিকানা ব্যবহার করে এবং এইভাবে অনেক বড় ঠিকানা স্পেস প্রদান করে কিন্তু আইপিভি৪ এর সাথে সামঞ্জস্যপূর্ণ নয়।

আইপিভি৪
-------

মূল নিবন্ধ: আইপিভি৪
আইপিভি৪ হলো ইন্টারনেট প্রোটোকলের উন্নয়নে চতুর্থ সংস্করণ এবং ইন্টারনেটে সবচেয়ে বেশি ট্রাফিক রুট করে। আইপিভি৪ হেডারে তেরোটি বাধ্যতামূলক ক্ষেত্র রয়েছে এবং এটি ২০ বাইটের ছোট।

আইপিভি৬
-------

মূল নিবন্ধ: আইপিভি৬
আইপিভি৬ হলো আইপিভি৪ এর পরবর্তি সংস্করণ এবং একটি ভিন্ন শিরোনাম বিন্যাস রয়েছে। এটি ১৯৯৮ সালে সংজ্ঞায়িত করা হয়েছিল এবং উৎপাদন স্থাপনার বিভিন্ন পর্যায়ে রয়েছে। আইপিভি৬ প্যাকেটের হেডার একটি বাধ্যতামূলক স্থির হেডার এবং ঐচ্ছিক এক্সটেনশন হেডারে বিভক্ত।

তথ্যসূত্র
---------

1. ↑  "BGP Reports"। *bgp.potaroo.net*। ২০২১-০৭-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-০৯।
**সলিল পারেখ** ইনফোসিসের বর্তমান প্রধান নির্বাহী কর্মকর্তা এবং ব্যবস্থাপনা পরিচালক। ২জানুয়ারী ২০১৮ সাল অন্তর্বর্তীকালীন সিইওইউভি প্রভিন রাওয়ের কাছ থেকে পারেখ দায়িত্ব গ্রহণ করেন।

প্রাথমিক জীবন এবং শিক্ষা
------------------------

তিনি ইন্ডিয়ান ইনস্টিটিউট অফ টেকনোলজি বোম্বে (আইআইটি বম্বে) থেকে অ্যারোনটিক্যাল ইঞ্জিনিয়ারিংয়ে স্নাতক। কর্নেল বিশ্ববিদ্যালয় থেকে কম্পিউটার সায়েন্স এবং মেকানিক্যাল ইঞ্জিনিয়ারিংয়ে স্নাতকোত্তর ডিগ্রি।

পারেখ ক্যাপজেমিনিতে গ্রুপ ম্যানেজমেন্ট বোর্ডের সদস্য ছিলেন যেখানে তিনি ২০০০ সাল থেকে কাজ করেছিলেন, আর্নস্ট অ্যান্ড ইয়ং এর কনসালটেন্সি ডিভিশন, যেখানে তিনি আগে কাজ করতেন কোম্পানিতে একীভূত হওয়ার পরে। 

তিনি অতি সম্প্রতি গ্রুপ এক্সিকিউটিভ বোর্ডের সদস্য ছিলেন এবং মার্চ ২০১৫ সালে ডেপুটি সিইও নিযুক্ত হন। তিনি অন্যদের মধ্যে অ্যাপ্লিকেশন পরিষেবা এবং ক্লাউড ইনফ্রাস্ট্রাকচার পরিষেবা সমন্বিত একটি ব্যবসায়িক ক্লাস্টার তত্ত্বাবধানের জন্য দায়ী ছিলেন।

হুইসেল ব্লোয়ারের অভিযোগ
------------------------

ইনফোসিসের একজন বোর্ড সদস্য ইনফোসিসে অনৈতিক অনুশীলনের দুটি বেনামী হুইসেলব্লোয়ার অভিযোগ পেয়েছেন যা সলিল পারেখকেও অভিযুক্ত করেছে। পরিচালনা পর্ষদের অডিট কমিটি বেনামী হুইসেলব্লোয়ার অভিযোগের মধ্যে থাকা অভিযোগগুলির স্বাধীন তদন্ত করেছে এবং নির্ধারণ করেছে যে অভিযোগগুলি যথেষ্ট পরিমাণে যোগ্যতা ছাড়াই। অডিট কমিটি স্বাধীন আইনি পরামর্শদাতা শার্দুল অমরচাঁদ মঙ্গলদাস অ্যান্ড কোং এবং প্রাইসওয়াটারহাউসকুপার্স প্রাইভেট লিমিটেডের সহায়তায় একটি পুঙ্খানুপুঙ্খ তদন্ত পরিচালনা করে।

তথ্যসূত্র
---------

1. 1 2 3  "Infosys gets a new boss in Salil Parekh today but can he keep Narayana Murthy happy?"। *economictimes.indiatimes.com*। ২ জানুয়ারি ২০১৮। সংগ্রহের তারিখ ২ জানুয়ারি ২০১৮।
2. ↑  D'Monte, Leslie (২০১৫-০৩-৩১)। "Capgemini names Salil Parekh deputy CEO"। *mint* (ইংরেজি ভাষায়)। সংগ্রহের তারিখ ২০২১-০৪-২০।
3. ↑  Shivapriya, N.। "Salil Parekh: The man who played a pivotal role in building Capgemini's India operations"। *The Economic Times*। সংগ্রহের তারিখ ২০২১-০৪-২০।
4. ↑  D'Monte, Leslie (৩১ মার্চ ২০১৫)। "Capgemini names Salil Parekh deputy CEO"। *LiveMint*। সংগ্রহের তারিখ ৩ জানুয়ারি ২০১৮।
5. ↑  "Infosys Turns to Capgemini's Parekh to Juggle Problems with Founders and U.S. Immigration Reform"। *Fortune*। Time Inc.। Reuters। ৪ ডিসেম্বর ২০১৭। সংগ্রহের তারিখ ৩ জানুয়ারি ২০১৮।
6. ↑  "Infosys' audit committee finds no wrongdoing, SEC investigation continues"। *The Economic Times*। সংগ্রহের তারিখ ২৩ অক্টোবর ২০২০।
**আজাদ হিন্দ ব্যাঙ্ক**  ভারতের অস্থায়ী সরকার আজাদ  হিন্দ সরকারের সদর দপ্তর  রেঙ্গুনে ১৯৪৪ খ্রিস্টাব্দের ৫ ই এপ্রিল প্রতিষ্ঠিত হয়েছিল।

স্থাপনা
-------

১৯৪৩ খ্রিস্টাব্দের ২১শে অক্টোবর নেতাজী সুভাষ চন্দ্র বসু অস্থায়ী ভারত সরকার তথা আজাদ হিন্দ সরকার গঠনের পরই ১৯৪৩ খ্রিস্টাব্দের  ২৩ শে অক্টোবর  ব্রিটিশদের ও তার সহযোগীর বিরুদ্ধে যুদ্ধ ঘোষণা করেন।

বিশ্বের বিভিন্ন প্রান্তে বসবাসকারী বৃটিশ শাসন হতে মুক্তিকামী ভারতীয়দের  কাছ থেকে অনুদান সংগ্রহের জন্য ও আজাদ হিন্দ ফৌজের ব্যাঙ্কিং সহায়তা প্রদানের লক্ষ্যেই সুভাষচন্দ্র বসু আজাদ হিন্দ ব্যাঙ্ক স্থাপন করেন। জাপান অধিকৃত সমস্ত দেশে এই ব্যাঙ্কের শাখা ছিল। ব্যাঙ্কটির কারেন্সি নোট তথা মুদ্রা নোট ছিল কর্জপত্রের আকারে এক দিকেই ছাপানো থাকত। আজাদ হিন্দ সরকারের সংগৃহীত অর্থ এই ব্যাঙ্কেই জমা থাকত। শুরুতে ব্যাঙ্কটির অনুমোদিত পুঁজি ছিল ভারতীয় মুদ্রায় পাঁচ মিলিয়ন এবং তন্মধ্যে পরিশোধিত পুঁজি ছিল আড়াই মিলিয়ন।

তথ্যসূত্র
---------

1. ↑  Turnell, Sean (২০০৯)। *Fiery Dragons: Banks, Moneylenders and Microfinance in Burma*। NIAS Press। পৃষ্ঠা 133। আইএসবিএন 9788776940409। সংগ্রহের তারিখ ২৪ জানুয়ারি ২০১৬।
2. ↑  Basu, Kanailal (২০১০)। *Netaji: Rediscovered*। Author House। পৃষ্ঠা 77। আইএসবিএন 9781449055691। সংগ্রহের তারিখ ২৪ জানুয়ারি ২০১৬।
3. ↑  Singh, Mahim Pratap (২৬ জানুয়ারি ২০১০)। "Netaji currency made public"। *The Hindu*। সংগ্রহের তারিখ ২৪ জানুয়ারি ২০১৬।
4. ↑  khan, Saeed (১৪ জুলাই ২০১৪)। "Mystery of Netaji's missing treasure"। *The Times of India*। সংগ্রহের তারিখ ২৪ জানুয়ারি ২০১৬।

আরো দেখুন
---------

* আজাদ হিন্দ
* শের-ই-হিন্দ
ঝাড়শুদুডা জেলায় আইবি নদী
**আইবি নদী** উত্তর-পূর্ব মধ্য ভারততে মহানদী নদীর একটি উপনদ।এটি হিরাকুদ বাঁধের হৃদে সরাসরি প্রবাহিত হয়ে মহানদী নদীতে যোগ দেয়।নদীটি ৭৭৫ মিটার (২,৫০০ ফুট) উচ্চতায় পান্দাপিটের কাছাকাছি পাহাড়ে উৎপন্ন হয়।এটি ছত্তিশগড়ের রায়গড় জেলা এবং জশপুর জেলার এবং উড়িষ্যা জেলার ঝাড়সুগুড়া ও সুন্দরগড় জেলার মধ্য দিয়ে যায় এবং অবশেষে রাজ্যের হিরকুদ বাঁধে মহানন্দে মিলিত হয়। আইবি নদী উপত্যকা তার সমৃদ্ধ কয়লা বেল্ট, আইবি ভ্যালি কোলফিল্ডের জন্য বিখ্যাত। মহানদী কোলফিল্ডের প্রধান অংশগুলি আইবি এর তীরে অবস্থিত।নদী ইব তীরে অনেক শিল্পই বৃদ্ধি পেয়েছে।আইবি উপত্যকা এলাকায় পূর্ব ভারতের সবচেয়ে গুরুত্বপূর্ণ শিল্প অঞ্চলগুলির মধ্যে একটি হিসাবে গণনা করা হয়।নদীটি প্রায় ২৫২ কিলোমিটার (১৫৭ মি) দূরত্বে অবস্থিত এবং ১২,৪৪৭ বর্গ কিলোমিটার (৪,৮০৬ বর্গ মাইল) এলাকাটি নির্গত হয়। 

নদী আইবি এর সংলগ্ন এলাকায় যথেষ্ট দর্শনীয় সুযোগ আছে এটি বিশ্বাস করা হয় যে, গতবছর ছড়িয়ে ছিটিগড় ও উড়িষ্যাতে বহুবছর ধরে আদিবাসীরা তাদের স্থায়ী বাসস্থান গড়ে তুলেছিল আইবি নদীর তীরে। এছাড়াও আইবি নদী এর পৌরাণিক তাত্পর্য সংক্রান্ত প্রশস্ত লোককাহিনী আছে।

তথ্যসূত্র
---------

1. ↑  Hydrology and Water Resources of India by Sharad K. Jain, Pushpendra K. Agarwal, Vijay P. Singh
**আজারবাইজান-কানাডা সম্পর্ক**, আজারবাইজান এবং কানাডার মধ্যে দ্বিপাক্ষিক বৈদেশিক সম্পর্ককে নির্দেশ করে। ১৯৯২ সাল থেকে এই দুই দেশের মাঝে কূটনৈতিক সম্পর্ক রয়েছে। কানাডার রাজধানী অটোয়া তে আজারবাইজানের দূতাবাস রয়েছে, কিন্তু আজারবাইজানে কানাডার কোন দূতাবাস নেই।

পটভূমি
------

১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে, ১৯৯১ সালের ২৫ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও আজারবাইজান সহ মোট ১৫ টি পৃথক স্বাধীন রাষ্ট্রের সৃষ্টি হয়। ওইদিনই কানাডা, আজারবাইজানসহ সোভিয়েত পরবর্তী বাকি সব দেশের স্বাধীনতাকে স্বীকৃতি দান করে।

পরে, ১৯৯২ সালের ১০ জুলাই, আজারবাইজান ও কানাডার মাঝে আনুষ্ঠানিকভাবে কূটনৈতিক সম্পর্ক স্থাপিত হয়।
যদিও দুই দেশের মাঝে কূটনৈতিক সম্পর্ক আছে, তবুও আজারবাইজানে কানাডার কোন দূতাবাস নেই। তুরস্কে নিযুক্ত কানাডার রাষ্ট্রদূতের কাছেই আজারবাইজান সম্পর্কিত দায়িত্ব ন্যাস্ত রয়েছে এবং আজারবাইজানের কোন নাগরিকের এ বিষয়ে প্রয়োজন হলে, তুরস্ক বা নিকটবর্তী কোন দেশে অবস্থিত কানাডার দূতাবাসে যোগাযোগ করতে হয়। তবে কানাডার রাজধানী অটোয়ায়, আজারবাইজানের একটি স্থায়ী দূতাবাস রয়েছে এবং তা স্থাপিত হয়েছিল ২০০৪ সালে।

অর্থনৈতিক সম্পর্ক
-----------------

আজারবাইজান এর তেল ও গ্যাস শিল্পে কানাডীয় প্রতিষ্ঠানগুলো সক্রিয়ভাবে কাজ করছে। এছাড়াও কানাডা, আজারবাইজানের পেট্রোলিয়াম শিল্পে এবং শক্তি উৎপাদন ও সরবরাহ খাতে বিনিয়োগ বৃদ্ধি করার জন্য পরিকল্পনা গ্রহণ করেছে এবং সেই অনুযায়ী কাজ করছে। ২০০৪ সালে দুই দেশের মধ্যকার বাণিজ্যের পরিমান ছিল ১২.৬ মিলিয়ন (১.২৬ কোটি) কানাডীয় ডলার।এই ক্ষেত্রে, কানাডার সাথে আজারবাইজানের বাণিজ্য ঘাটতি ছিল। বাণিজ্যের মূল্যমানের অধিকাংশই ছিল কানাডা থেকে আজারবাইজানে রপ্তানি হওয়া পণ্যের মূল্যমান।

২০০৪ সালের ৭ সেপ্টেম্বর, আজারবাইজান এবং কানাডা সরকার করের উপর একটি দ্বিপাক্ষিক চুক্তি সাক্ষর করে। চুক্তির বিষয়বস্তু ছিল, দ্বৈত করারোপ এবং এবং বার্ষিক কর ফাঁকির বিষয়টি প্রতিরোধ করা এবং আয় ও মূলধনের ভিত্তিতে কর ধার্য করা।

২০০৮ সালে আজারবাইজান থেকে কানাডার আমদানির মূল্যমান ছিল ১.১৬৮ মিলিয়ন (১১.৬৮ লক্ষ) ডলার। অপরদিকে ওই একই বছর আজারবাইজানে, কানাডার রপ্তানিকৃত পণ্যের মূল্যমান ছিল ১৯.৭১৩ মিলিয়ন (১.৯৭ কোটি) ডলার। যা আজারবাইজানের রপ্তানির তুলনায় বহুগুণ বেশি ছিল 

২০১০ সালে এই এই দুই দেশের বাণিজ্যের পরিমাণ ২০০৮ এবং ২০০৯ সালের চেয়ে আরও কমে যায়। ২০০৯ সালে যেখানে কানাডার রপ্তানির পরিমাণ ছিল ১.২ বিলিয়ন (১২০ কোটি) ডলার, সেখানে ২০১০ সালে গিয়ে তা দাঁড়ায় ৫৪২ মিলিয়ন (৫৪.২ কোটি) ডলার। যা ছিল অর্ধেকেরও কম।

আজারবাইজানকে দেয়া কানাডার কারিগরিগত সহায়তার জন্য যে অর্থের প্রয়োজন হয়, তা কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ), প্রদান করে। বিভিন্ন আঞ্চলিক প্রকল্পের মাধ্যমে সিআইডিএ এই অর্থায়ন করে থাকে। এছাড়াও, স্থানীয় উন্নয়নের লক্ষ্যে গঠিত একটি কানাডা ফান্ড রয়েছে, যার ব্যবস্থাপনার দায়িত্ব ন্যস্ত রয়েছে আঙ্কারাতে অবস্থিত কানাডার দূতাবাসের কাছে।

তথ্যসূত্র
---------

1. 1 2  Embassy of Azerbaijan in Canada। "Azerbaijan-Canada relations"। ২০১৫-০২-০৫ তারিখে মূল থেকে আর্কাইভ করা। সংগ্রহের তারিখ অক্টো ৩, ২০১১।
2. 1 2  Government of Canada। "Canada-Azerbaijan relations"। সংগ্রহের তারিখ অক্টো ৩, ২০১১।
3. ↑  McRae, Donald (২০০৭)। *Canadian Yearbook of International Law 2005*। **৪৩**। ইউনিভার্সিটি অব ব্রিটিশ কলম্বিয়া প্রেস। পৃষ্ঠা 599। আইএসবিএন 978-0-7748-1359-4।
**খুলনা হার্ড বোর্ড মিলস লিমিটেড** বাংলাদেশ সরকারের মালিকানাধীন খুলনা ভিত্তিক একটি সংস্থা যা হার্ড বোর্ড উৎপাদন করে। কারখানাটি খুলনা নিউজপ্রিন্ট মিলস লিমিটেডের পাশাপাশি অবস্থিত।

ইতিহাস
------

খুলনা হার্ড বোর্ড মিলস লিমিটেড ১৯৬৫ সালে খুলনায় প্রতিষ্ঠিত হয়েছিল। এটি কানাডিয়ান সরকারের মালিকানাধীন সংস্থা কানাডিয়ান বাণিজ্যিক কর্পোরেশন দ্বারা নির্মিত হয়েছিল। সংস্থাটি ১৯৬৬ সাল থেকে সুন্দরবন ম্যানগ্রোভ বনের সুন্দরী কাঠ ব্যবহার করে হার্ডবোর্ড উৎপাদন শুরু করে। এটি ভৈরব নদীর তীরে প্রায় ১০ একর জায়গার উপর নির্মিত হয়েছিল। কারখানাটি পূর্ণ ক্ষমতা ব্যবহার করে একহাজার টন দিয়ে ২৫ টন বোর্ড উৎপাদন করতে সক্ষম ছিল।

১৯৯১ সালে বন বিভাগ সুন্দরবন থেকে সুন্দরী কাঠের সরবরাহ বন্ধ করে দেয়। খুলনা হার্ড বোর্ড মিলস লিমিটেড এর মাতৃ সংস্থা বাংলাদেশ কেমিক্যাল ইন্ডাস্ট্রিজ কর্পোরেশন অন্যান বিভিন্ন কাঁচামাল ব্যবহারে স্থানান্তরিত হয়। এর ফলে কাঁচামালের ব্যয় বৃদ্ধি পায় এবং মুনাফা হ্রাস পায়। কারখানাটি ২০০২ সালে বন্ধ হয়ে যায়।

কারখানাটি ১৪ আগস্ট ২০০৫ এ পুনরায় চালু করা হয়েছিল। ২০০৮ সালে, উৎপাদন খরচ হ্রাস করতে কারখানাটি চিনির বস্তা এবং আখের অব্যবহৃত অংশের মতো অ-কাঠীয় কাঁচামাল ব্যবহার শুরু করে বোর্ড তৈরি শুরু করে।

২০১০ সালে আবার কারখানাটি বন্ধ হয়ে যায় এবং শীঘ্রই আবার চালু হয়, তবে অর্থায়ন সংকটে পরে ২১ শে এপ্রিল ২০১১ এ আবার বন্ধ হয়ে যায়। ব্যবস্থাপনা পরিচালক, অন্যান্য কর্মকর্তা এবং শ্রমিকরা ২২ আগস্ট ২০১১ তারিখে কারখানাটি বন্ধের প্রতিবাদে অবরোধ কর্মসূচি পালন করেছিলেন।

নভেম্বর ২০১২ সালে বাংলাদেশ সরকার মিলগুলোতে ৮ মাসের উন্নতিকরণের কাজ শুরু করে। এটি ১৫ আগস্ট ২০১৩ সালে পুনরায় খোলা হয়েছিল তবে কয়েক মাসের মধ্যে আবার বন্ধ হয়ে যায়।

তথ্যসূত্র
---------

1. ↑  "Govt to set up a new paper mill in Khulna"। *The Financial Express* (ইংরেজি ভাষায়)। সংগ্রহের তারিখ ৩ অক্টোবর ২০২০।
2. ↑  "Former employees of Khulna Hardboard Mill struggling but hopeful"। *The Business Standard* (ইংরেজি ভাষায়)। ৯ জানুয়ারি ২০২০। সংগ্রহের তারিখ ৩ অক্টোবর ২০২০।
3. ↑  "State-run Khulna Hardboard Mill in limbo"। *Daily Sun* (ইংরেজি ভাষায়)। ১৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০২০।
4. 1 2 3 4  "Former employees of Khulna Hardboard Mill struggling but hopeful"। *The Business Standard* (ইংরেজি ভাষায়)। ৯ জানুয়ারি ২০২০। সংগ্রহের তারিখ ৩ অক্টোবর ২০২০।
5. ↑  "Khulna Hardboard Mill to resume operation Wednesday"। *bdnews24.com*। সংগ্রহের তারিখ ৩ অক্টোবর ২০২০।
6. ↑  "Hardboard Mill in Khulna using non-wood raw materials to cut production cost"। *The Daily Star* (ইংরেজি ভাষায়)। ১২ জুলাই ২০০৮। সংগ্রহের তারিখ ৩ অক্টোবর ২০২০।
7. ↑  "Khulna Hardboard Mill back in production"। *The Daily Star* (ইংরেজি ভাষায়)। ১৭ জানুয়ারি ২০১০। সংগ্রহের তারিখ ৩ অক্টোবর ২০২০।
8. ↑  "Khulna Hardboard Mills workers confine MD, others"। *The Daily Star* (ইংরেজি ভাষায়)। ২২ আগস্ট ২০১১। সংগ্রহের তারিখ ৩ অক্টোবর ২০২০।
**আজারবাইজান-রোমানিয়া সম্পর্ক**, আজারবাইজান এবং রোমানিয়ার মধ্যে দ্বিপাক্ষিক বৈদেশিক সম্পর্ককে নির্দেশ করে। আজারবাইজানের রাজধানী বাকুতে রোমানিয়ার এবং রোমানিয়ার রাজধানী বুখারেস্ট-এ আজারবাইজানের দূতাবাস রয়েছে। ২০০৪ সালের অক্টোবর মাসে আজারবাইজানের রাষ্ট্রপতি রোমানিয়া সফরে যান এবং সে সময় দুই দেশের মধ্যে ৫০টির অধিক পৃথক চুক্তি সাক্ষরিত হয়।

ইতিহাস
------

আজারবাইজান এর ডাকটিকিট, ২০১৪
সোভিয়েত ইউনিয়ন হতে বিচ্ছিন্ন হয়ে স্বাধীন আজারবাইজান রাষ্ট্র গঠিত হওয়ার পর, ১৯৯১ সালের ১১ ডিসেম্বর রোমানিয়া আজারবাইজানের স্বাধীনতাকে স্বীকৃতি দেয়। এর পর ১৯৯২ সালের ১৯ জুন দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যে বিভিন্ন খাতে পারস্পরিক সম্পর্ক থাকলেও, তাদের মূল লক্ষ্য হল বাণিজ্য এবং শক্তি উৎপাদন খাত।
এছাড়াও উভয় দেশের বিভিন্ন পদক্ষেপের মাধ্যমে (যেমনঃ নিয়মিত আলোচনা, বাণিজ্য প্রতিনিধি নির্বাচন ইত্যাদি) দুই দেশের মধ্যে দ্বিপাক্ষিক বাণিজ্যিক সম্পর্ক আরও বৃদ্ধি পেয়েছে। তবে এই দুই দেশের মধ্যে বাণিজ্য ঘাটতি রয়েছে এবং রোমানিয়ার ক্ষেত্রে তা প্রায় ৫ গুন বেশি। আজারবাইজান থেকে প্রায় ১৬১ মিলিয়ন (১৬.১ কোটি) মার্কিন ডলার-এর বাণিজ্য পণ্য রপ্তানি হলেও, রোমানিয়া এর ক্ষেত্রে তা মাত্র ৩১.৮৩ মিলিয়ন (৩.১৮ কোটি) মার্কিন ডলার। 

ন্যাটো তে, আজারবাইজানের সদস্যপদ প্রদানের লক্ষ্যে, একই সংস্থার সদস্য রোমানিয়া শক্ত অবস্থান নেয়। দেশটি বাণিজ্য এবং নৌপথ এর ক্ষেত্রে আজারবাইজানের কৌশলগত গুরুত্ব তুলে ধরে।

চুক্তি
------

২০০০ সালে, প্রতিরক্ষা সমন্বয়ের বিষয়ে আজারবাইজান ও রোমানিয়া চুক্তি সাক্ষর করে। ২০০৪ সালে এই দুই দেশ, একইরকমভাবে তথ্য আদান প্রদানের উপর আরেকটি চুক্তি সাক্ষর করে।
২০০৭ সালের ডিসেম্বর মাসে, রোমানিয়ার শক্তি কমিশনের একটি প্রতিনিধি দল আজারবাইজান সফর করে। সফরে আজারবাইজানের প্রতিনিধি দল এবং রোমানীয় প্রতিনিধি দল, গ্যাস পাইপলাইন নির্মাণের বিষয়ে আলোচনা করে এবং পাশাপাশি, ইউরোপে শক্তি নিরাপত্তা প্রতিষ্ঠার লক্ষ্যে, নিজেদের মধ্যে পারস্পরিক সমন্বয় বৃদ্ধির উপর জোর দেন।

রাষ্ট্রীয় সফর
--------------

২০০৪ সালে আজারবাইজানের তৎকালীন রাষ্ট্রপতি ইলহাম আলিয়েভ রোমানিয়ায় ২ দিনের রাষ্ট্রীয় সফরে যান। এই সফরে আজারবাইজান এর রাষ্ট্রপতি ও রোমানিয়ার প্রধানমন্ত্রীর মাঝে বিভিন্ন বিষয় নিয়ে আলোচনা হয়। এগুলোর মধ্যে সবচেয়ে গুরুত্বপূর্ণ ছিল জঙ্গিবাদ দমন-এর বিষয়ে দুই দেশের সমন্বয় করা। এছাড়াও আজারবাইজানের রাষ্ট্রপতির এ সফরে ১১ টি পৃথক চুক্তি সাক্ষরিত হয়। এই সফরেই আজারবাইজানের রাষ্ট্রপতি, আজারবাইজানের নবগঠিত দূতাবাস ভবনের উদ্ভোদন করেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।
2. ↑  "সংরক্ষণাগারভুক্ত অনুলিপি"। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।
3. ↑  "সংরক্ষণাগারভুক্ত অনুলিপি"। ১৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।
4. ↑  "Archived copy" (ইংরেজি ভাষায়)। ২০১২-০২-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৫-১৪।
5. ↑  "Archived copy" (ইংরেজি ভাষায়)। ২০০৯-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৯-০৫-১৪।
6. ↑
7. ↑
8. ↑  "Archived copy" (ইংরেজি ভাষায়)। ২০১১-১০-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৫-১৪।
9. ↑
10. ↑
11. ↑

বহিঃসংযোগ
---------

* বুখারেস্টে আজারবাইজান দূতাবাস  ওয়েব্যাক মেশিনে আর্কাইভকৃত ৪ অক্টোবর ২০১২ তারিখে
* রোমানীয় পররাষ্ট্র মন্ত্রণালয়: বাকুতে রোমানীয় দূতাবাস এর দিক
* আজারবাইজানে রোমানিয়ার পররাষ্ট্রমন্ত্রীর সফর
টুইটার যাচাইকরণ ব্যাজ
**অ্যাকাউন্ট যাচাইকরণ** নতুন বা বিদ্যমান অ্যাকাউন্ট যাচাইকরণের প্রক্রিয়া যা কোনও নির্দিষ্ট প্রকৃত ব্যক্তি বা সংস্থার দ্বারা পরিচালিত হয়। বেশ কয়েকটি ওয়েবসাইট, উদাহরণস্বরূপ সামাজিক মিডিয়া ওয়েবসাইটগুলি অ্যাকাউন্ট যাচাইকরণ পরিষেবাদি সরবরাহ করে। যাচাই করা অ্যাকাউন্টগুলি ব্যক্তি বা সংস্থার নামের পাশে চেক চিহ্ন আইকন বা ব্যাজ দ্বারা অন্যান্য অ্যাকাউন্ট থেকে পৃথক করা হয়।

অ্যাকাউন্ট যাচাইকরণ অনলাইন পরিষেবাদির মান বাড়িয়ে তুলতে পারে, সকেপপিট্রি, বটস, ট্রোলিং, স্প্যাম, ধ্বংসপ্রবণতা, জাল খবর, বিশৃঙ্খলা এবং নির্বাচনের হস্তক্ষেপকে কমিয়ে আনতে পারে।

ইতিহাস
------

অ্যাকাউন্ট যাচাইকরণ প্রাথমিকভাবে গুরুত্বপূর্ণ ও বিখ্যাত ব্যক্তিত্ব এবং সংগীত, অভিনয়, ফ্যাশন, সরকার, রাজনীতি, ধর্ম, সাংবাদিকতা, মিডিয়া, খেলাধুলা, ব্যবসায় এবং অন্যান্য গুরুত্বপূর্ণ আগ্রহের ক্ষেত্রগুলির অ্যাকাউন্টের বৈশিষ্ট্য ছিল। এটি ২০০৯ সালের জুনে টুইটার দ্বারা প্রবর্তিত হয়েছিল। যা ২০১১ সালে গুগল প্লাস, ২০১২ সালে ফেইসবুক, ২০১৪ সালে ইন্সটাগ্রাম এবং ২০১৫ সালে পিনটেরেস্ট অনুকরণ করে। ইউটিউবে, ব্যবহারকারীরা ১০০,০০০ বা আরও বেশি গ্রাহক প্রাপ্ত হলে যাচাই বাছাইয়ের জন্য একটি অনুরোধ জমা দিতে সক্ষম হয়। এতে সুরকারগণ এবং ব্যান্ডগুলির জন্য "অফিসিয়াল শিল্পী" ব্যাজও রয়েছে।

আরও দেখুন
---------

* ডিজিটাল পরিচয়
* পরিচয় ব্যবস্থাপনা
* পরিচয়ের নিশ্চয়তা
* সংঘবদ্ধ পরিচয়
* আসল নাম সিস্টেম

তথ্যসূত্র
---------

1. ↑  "যাচাইকৃত অ্যাকাউন্ট সম্পর্কে"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  স্টোন, বিজ (জুন ৬, ২০০৯)। "বল খেলা নয়"। *টুইটার*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  কাবালে, ক্রেইগ (মার্চ ১২, ২০১৩)। "টুইটার ব্যবহারকারীদের কেন যাচাই করে: নীল চেকমার্কের পিছনে ইতিহাস"। *হাফিংটন পোস্ট*। সংগ্রহের তারিখ জুন ৯, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  ক্যাশমোর, পেতে। "টুইটার যাচাইকৃত অ্যাকাউন্ট চালু করল"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑
6. ↑
7. ↑
8. ↑
9. ↑  "চ্যানেলগুলিতে যাচাইকরণ ব্যাজ - ইউটিউব সহায়তা"। *support.google.com*। সংগ্রহের তারিখ ৮ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  "অফিসিয়াল শিল্পী চ্যানেলগুলির পরিচিতি - ইউটিউব সহায়তা"। *support.google.com*। সংগ্রহের তারিখ ৮ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্রিটিশ ফিজিক্যাল ল্যাবরেটরিজ**, **বিপিএল লিমিটেড** হিসাবে ব্যবসা করে। এটি ভারতীয় ইলেকট্রনিক্স কোম্পানি। এই কোম্পানি স্বাস্থ্যসেবা সরঞ্জাম তৈরি করে। এটি কেরালার পালঘাটে ১৯৬৩ সালে প্রতিষ্ঠিত হয়েছিল এবং এর সদর দফতরটি কর্ণাটকের বেঙ্গালুরুতে ।

ইতিহাস
------

প্রতিরক্ষা বাহিনীর জন্য হিরমেটিকালি সিলড স্পেসিটি প্যানেল মিটার তৈরির একটি সংস্থা হিসাবে কেরালার পালক্কাদে টিপিজি নাম্বার কর্তৃক ১৯৬৩ সালে ল্যাবরেটরিজ প্রতিষ্ঠিত হয়েছিল লাইসেন্স রাজের সময়ে।  নাম্বিয়ার ইউনাইটেড কিংডম এবং মার্কিন যুক্তরাষ্ট্রে কাজ করেছিলেন এবং তিনি ভারতে ফিরে এসে তিনি উচ্চমানের বৈদ্যুতিন পণ্য প্রস্তুতকারী একটি সংস্থা তৈরি করতে চেয়েছিলেন এবং তিনি বিপিএলকে একটি পরিবারের নাম রাখতে চেয়েছিলেন।

বিপিএল প্রাথমিকভাবে ইলেক্ট্রোকার্ডোগ্রাফ এবং রোগী-পর্যবেক্ষণ সিস্টেম অন্তর্ভুক্ত করার জন্য তার চিকিৎসা পণ্য সীমাগুলি প্রসারিত করে।  ১৯৮২ এর এশিয়ান গেমসের পরে, বিপিএল আরও পরিসর বাড়িয়ে রঙিন টেলিভিশন এবং ভিডিও ক্যাসেট রেকর্ডার এবং পরে রেফ্রিজারেটর, ব্যাটারি এবং অন্যান্য গ্রাহক বৈদ্যুতিক সরঞ্জাম প্রস্তুত করে। 

কোম্পানির সদর দফতরটি ব্যাঙ্গালোরের চার্চ স্ট্রিটের ডায়নামিক হাউসে স্থানান্তরিত করা হয়।  মেডিকেল ইলেক্ট্রনিক্স থেকে এটি ভোক্তা ইলেকট্রনিক্স, টেলিযোগাযোগ এবং বৈদ্যুতিক উপাদানে বিস্তৃত হয়েছিল।

কর্মক্ষমতা
----------

বিপিএল লিমিটেডের মোট লোকসান হয়েছে ₹ ৩৪.৭৬ কোটি (US$ ৪.২৫ মিলিয়ন) অর্থবছরের দ্বিতীয় প্রান্তিকে ₹ ৩৪.৭১ কোটি (US$ ৪.২৪ মিলিয়ন) এর মোট বিক্রয়কালে, ₹ ৩৪.৭১ কোটি (US$ ৪.২৪ মিলিয়ন) অর্থবছরের দ্বিতীয় প্রান্তিকের । অপারেটিং লোকসান হয়েছে ₹ ১৩.৯১ কোটি (US$ ১.৭ মিলিয়ন) ।

সানিয়োর সাথে যৌথ উদ্যোগ
------------------------

বিপিএল গ্রুপ এবং জাপানি ইলেকট্রনিক্সের প্রধান সানিয়ো বৈদ্যুতিক সংস্থা লিমিটেড তাদের ৫০:৫০ যৌথ উদ্যোগ আনুষ্ঠানিকভাবে যাত্রা শুরু করে।

অংশীদা্রেরা, যারা ১৯৮২ সাল থেকে দীর্ঘস্থায়ী সম্পর্ক ভাগ করে নেয়। তাদের পণ্য প্রায় দু'বছর ধরে বাজার থেকে বন্ধ ছিল, কিছুটা কঠিন সময় পার করছিল। ২০০৬ সালে, তারা বাজারে হারিয়ে যায় এবং শেয়ার পুনরুদ্ধার করতে একসাথে আবার কাজ করার সিদ্ধান্ত নেয়।

বিপিএল মেডিকেল টেকনোলজিস
------------------------

বিপিএল মেডিকেল টেকনোলজিস ২০১৩ সালে একটি পৃথক সংস্থায় পরিণত হয়। মে ২০১৩ সালে, গোল্ডম্যান শ্যাস ₹ ১১০ কোটি (US$ ১৩.৪৫ মিলিয়ন) নতুন কোম্পানির ৪৯% পণ্য ক্রয় করে ।

আরো দেখুন
---------

* লুপ মোবাইল, আগে ছিল বিপিএল মোবাইল।

তথ্যসূত্র
---------

1. ↑  "Our History"। BPL Group। ২০০৭-১১-০২ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৮।
2. 1 2 3  Babu, Venkatesha; Pulla, Priyanka (২০১১-০৩-১৫)। "The rise and fall of BPL"। *Mint*। Bangalore: HT Media। ২০১৩-০২-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।
3. 1 2  "'B'eyond 'P'erceptible 'L'ogic! - Nambiar's misplaced trust in his son-in-law was just the icing..."। Indian Institute of Planning and Management। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।
4. ↑  "Goldman Sachs picks up 49% stake in BPL Med"। *Business Standard*। Business Standard Ltd। ২০১৩-০৫-১৪। ২০১৩-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৪।

বহিঃসংযোগ
---------

* প্রাতিষ্ঠানিক ওয়েবসাইট
* অফিসিয়াল সার্ভিস প্রোভাইডার / ডিস্ট্রিবিউটর
* বিপিএল আইকিউ হোম অটোমেশন
**বোধিপথপ্রদীপ** (ওয়াইলি: *byang chub lam sgron*) বিখ্যাত বৌদ্ধ পণ্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।

বিবরণ
-----

অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তারা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তারা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।

পাদটীকা
-------


সংস্কৃত ভাষার विकिस्रोतः বা উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***बोधिपथप्रदीपः***

1. ↑  
पुरुषास्त्रिविधा ज्ञेया उत्तमाधममध्यमाः।  

लिख्यते लक्षणं तेषां स्फुटं प्रत्येकभेदतः॥२॥
2. ↑  उपायेन तु केनापि केवलं संसृतेः सुखम्।  

स्वस्यैवार्थे यैहेत ज्ञेयः सो पुरुषोऽधमः॥३॥
3. ↑  पापकर्मनिवृत्तात्मा भवसुखात् पराङ्मुखः।  

आत्मनिर्वाणमात्रार्थी यो नरो मध्यमस्तु सः॥४॥
4. ↑  स्वसन्तानगतैर्दुःखैर्दुःखस्यान्यस्य सर्वथा।  

सर्वस्य यः क्षयं काङ्क्षेदुत्तमः पुरुषस्तु सः।५।

তথ্যসূত্র
---------

1. ↑  Sgam-po-pa (author) Guenther, Herbert V. (trans) (1959, 1986). *The Jewel Ornament of Liberation*. Boston, Massachusetts, USA: Shambhala Publications. Inc. আইএসবিএন ১-৫৭০৬২-৬১৪-৬(pbk.) p.17
2. ↑  Williams, Paul (১৯৮৯)। *Mahayana Buddhism: The Doctrinal Foundations*। Library of Religious Beliefs and Practices Series। Routledge। আইএসবিএন ৩-৫৪০-১৩২৫৮-৯।
3. 1 2 3 4  "Bodhipathapradipa text in Digital Sanskrit Buddhist Canon"। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৩।